OzLabs/hebrew-wiki-articles huggingface dataset:
טג'

טג (אמהרית: ጠጀ; תיגרינית: ሜሰ מס; אורומו: daadi) הוא סוג של תמד הנצרך במטבח האתיופי והאריתריאי.

בעבר המשקה היה משקה נצרך על ידי לוחמים והאצולה. הגאוגרף סטראבו מזכיר משקה העשוי מדבש ומים שנצרך על ידי המעמד העליון של הטרוגלודאיטס, אחד מעמי אתיופיה בתקופתו. הפורטוגזי פרנסישקו אלואראש שביקר באתיופיה בתחילת המאה ה-16 הוא אחד מהאירופאים הראשונים אשר תיארו את המשקה.

הטג' מיוצר מכוס דבש ו-6–7 כוסות מים קרים וכן עלי גשו. את התערבות מניחים במקום מוצל למשך כחודש ימים. כדי לייצר טג' משובח יותר הוא מושאר במקום כחצי שנה עד שנה.

ביישובים גדולים הטג' מוגש לעיתים קרובות במסבאות הנקראות "טג' בת" (בית הטג').

== הגשה ==
את הטג' נהוג לשתות בטמפרטורת החדר.<ref></ref> הוא מוגש בכוס ייחודית שנקראת "בירלי": כוס שקופה דמוית מבחנה.

== ראו גם ==
*תמד

== קישורים חיצוניים ==

<div class="mw-content-ltr">
*Harry Kloman, [http://www.pitt.edu/~kloman/tej.html "All About Tej"], University of Pittsburgh
</div>
*ענת יפה, נוהא זיידאן-יונס, רבקה גולדשמידט וחניתא רוטנר, [http://www.health.gov.il/pages/default.asp?maincat=33&catid=241&pageid=4387 "לא על האינג'רה לבדה: תזונת יוצאי אתיופיה בישראל"], טנא בריאות והמחלקה לתזונה במשרד הבריאות, 2002 

==הערות שוליים==

קטגוריה:המטבח האתיופי
קטגוריה:המטבח האריתריאי
קטגוריה:משקאות אלכוהוליים
קטגוריה:ליקרי דבש
קפטן קור

קפטן קור (באנגלית: Captain Cold) הוא דמות בדיונית של אנטי-גיבור המופיעה בחוברות הקומיקס פלאש ביקום DC קומיקס. הדמות הופיעה לראשונה בחוברת Showcase #8 מיוני 1957 ונוצרה על ידי הכותב ג'ון ברום והמאייר קרמיין אינפנטינו.

לאונרד סנארט גודל בידי אביו המתעלל ונהג לתפוס מחסה מפניו אצל סבו, שעבד בהעברת גושי קרח. כאשר סבו מת, סנארט מאס בהתעללותו של אביו ופנה לחיי פשע. הוא הצטרף לחבורת פושעים קטנה אשר תכננה שוד, ועד מהרה נתפס בידי הפלאש בארי אלן. בהמשך, הוא קרא מאמר תאורטי על כך שהשפעות האנרגיה של הציקלוטרון יכולות להשפיע על מהירותו של הפלאש. אולם, לאחר שניסה את אחת מהמצאותיו על שומר אבטחה, הוא גילה כי האקדח שיצר הקפיא את הלחות מסביבו. סנארט עוטה על עצמו אנוראק ומשקפי מגן וקורא לעצמו בשם "קפטן קור", בעל יכולת השליטה בטמפרטורות שמתחת לאפס. הוא הובס בידי הפלאש כאשר הקפיא את סנטרל סיטי כדי לגרום לאיריס וסט להינשא לו לאחר שהתאהב בה, פעל עם טריקסטר ושניהם חברו למאסטר המראות, טופ וקפטן בומרנג נגד הפלאש. סנארט התחרה בגל חום על ליבה של כתבת חדשות אך שניהם הובסו בידי הפלאש לאחר מסעות פשע. מאוחר יותר, סנארט, גל חום, מאסטר המראות, קפטן בומרנג, טופ והחלילן נעשו רשמית לקבוצת "הנבלים". הדמות השתתפה באירועי "המשבר בעולמות האינסופיים" במהלכם בארי אלן נהרג ו-וולי וסט נעשה למחליפו, הובסה בידי צייד האדם ונשלחה לשרת כחברה ביחידת המתאבדים לזמן קצר. 

במהלך השנים, סנארט חזר למוטב זמנית כמה וכמה פעמים, אך תמיד חזר לחיי הפשע. אחותו ליסה היא נבלת-העל גלשן זהוב, שנהרגה בידי נבל אשר זייף את אקדח הקור של סנארט, אשר הרג אותו כאשר הקפיא אותו למוות והפיל אותו מבניין. הוא הרג נבל נוסף אשר הפליל אותו ברצח שוטרים, והיה מרוצחיו של בארט אלן. במשך השנים סנארט נעשה מזוהה עם הנבלים, והופיע ברוב הופעותיהם בקומיקס. במהלך ציר-הזמן המשוכתב של אירועי "פלאשפוינט", סנארט נעשה לגיבור ולמחליף של הפלאש, אשר אינו קיים ביקום זה, כ"אזרח קור". לאחר האתחול המחודש של יקום DC בעקבות אירועי פלאשפוינט, אקדח הקור של סנארט מוסר מההמשכיות והוא מסוגל ליצור קרח במו ידיו. במהלך אירועי "רוע נצחי", סנארט הוכרח להצטרף לחברה הסודית של נבלי-העל בידי סינדיקט הפשע של אמריקה הפולש מיקום ארץ-3, ואיבד את כוחותיו כאשר מרד. הוא חבר ללקס לות'ר, אדם השחור, ביזארו, בלאק מנטה, דת'סטרוק, קאטוומן וסינסטרו נגד סינדיקט הפשע באמצעות אקדח הקור, והם נעשו לחלק חשוב בהבסת סינדיקט הפשע. סנארט ולות'ר זכו לחנינה ממשלתית ונעשו לחברי גיבוי בליגת הצדק.

דמותו של קפטן קור מדורגת במקום ה-27 ברשימת מאה נבלי-העל הגדולים של כל הזמנים, לפי אתר IGN. את דמותו של קפטן קור גילם בסדרת הטלוויזיה "הברק" השחקן מייקל צ'אמפיון. את דמותו בסדרת הטלוויזיה "הפלאש" גילם השחקן ונטוורת' מילר, ששב לגלם את הדמות בסדרת ההמשך "אגדות המחר".

== קישורים חיצוניים ==
* 
* [http://www.dccomics.com/characters/captain-cold דף הדמות] באתר הרשמי של DC קומיקס
* [http://dc.wikia.com/wiki/Captain_Cold דף הדמות] בפרויקט ויקיה של DC קומיקס

==הערות שוליים==

קטגוריה:נבלי-על ב-DC קומיקס
קטגוריה:פלאש
מאסטר המראות

מאסטר המראות (באנגלית: Mirror Master) הוא דמות בדיונית של נבל-על המופיעה בחוברות הקומיקס פלאש ביקום DC קומיקס. הדמות הופיעה לראשונה בחוברת Showcase #8 מיוני 1957 ונוצרה על ידי הכותב ג'ון ברום והמאייר קרמיין אינפנטינו.

עד כה חלקו בזהותו של מאסטר המראות שלוש דמויות - סמואל ג'וזף סקאדר, דיגר הארקנס, ואוון מק'קולוק. סקאדר היה אסיר פשוט אשר חקר מראות והייתה לו אובססיה להיכנס לתוך השתקפותה של מראה. דרכו נקלעה לאולם מראות, שם ערך את ניסוייו בהצלחה. הוא אימץ את זהות "מאסטר המראות". הוא מת באירועי המשבר בעולמות האינסופיים, ואת זהותו נטל דיגר הארקנס כניסיון להטעות את "יחידת המתאבדים". סקאדר חזר בהמשך כפקח שחור באירועי "הלילה האפל ביותר". אוון מק'קולוק הוא שכיר חרב סקוטי, שגדל בבית יתומים ואשר ביצע את פשעו הראשון בגיל שמונה, לאחר שהותקף מינית בידי אחד מהילדים. הוא הפך לאחד משכירי החרב הנודעים בממלכה המאוחדת, וקיבל פנייה מקונסורטיום מטעם ממשלת ארצות הברית לבצע חוזים ממשלתיים כ"מאסטר המראות" השני.

דמותו של מאסטר המראות מדורגת במקום ה-79 ברשימת מאה נבלי-העל הגדולים של כל הזמנים, לפי אתר IGN. את דמותו של סאם סקאדר/מאסטר המראות גילם בעונתה השלישית של סדרת הלייב אקשן "הפלאש" השחקן גריי דיימון, ובעונתה השישית של הסדרה מגלמת השחקנית אפרת דור גרסה נשית של הדמות בשם אווה מק'קולוק.

==קישורים חיצוניים==
* [http://dc.wikia.com/wiki/Mirror_Master דף הדמות] בפרויקט ויקיה של DC קומיקס

==הערות שוליים==

קטגוריה:נבלי-על ב-DC קומיקס
קטגוריה:פלאש
קפטן בומרנג

קפטן בומרנג (באנגלית: Captain Boomerang) הוא דמות בדיונית של נבל-על המופיעה בחוברות הקומיקס פלאש ביקום DC של DC קומיקס. הדמות הופיעה לראשונה בחוברת Flash #117 מדצמבר 1960 ונוצרה על ידי הכותב ג'ון ברום והמאייר קרמיין אינפנטינו.

את זהותו של קפטן בומרנג חולקות שתי דמויות, אב ובן - ג'ורג' "דיגר" הארקנס ואואן מרסר. דיגר היה בנו הלא חוקי של חייל אמריקני ואשה אוסטרלית, שגדל בעוני רב והתמחה ביצור בומרנגים ובשימושם ככלי נשק. בבגרותו הוא נשכר כמקדם מכירות כדמותג בשם "קפטן בומרנג" לחברת צעצועים שבבעלותו של אביו הביולוגי, אם כי הוא לא ידע זאת, ומאז פנה לדרכי הפשע לאחר שלא העריכו את כישוריו.

באירועי משבר זהות, הארקנס יוצר קשר עם בנו האובד, אואן מרסר, לאחר שלקח על עצמו חוזה לרציחתו של ג'ק דרייק, אביו של טים דרייק. הוא הצליח לבצע את המשימה, אך נהרג בידי דרייק עצמו. אובדנו הפתאומי של אביו גרם למרסר לנטול את זהות קפטן בומרנג. קפטן קור לקח אותו תחת חסותו לקבוצת "הנבלים", והתברר בהמשך כי מרסר הוא בנה של מלוני ת'ון, מה שהופך את בארט אלן לאחיו החורג. מאז, מרסר עבר לצד הטובים, ואף הצטרף לקבוצת אאוטסיידרס. לבסוף, מרסר נהרג בידי אביו, שהואנש בחזרה לחיים כפקח שחור באירועי "הלילה האפל ביותר".

את דמותו של קפטן בומרנג גילם בסרט הלייב אקשן "יחידת המתאבדים" השחקן ג'יי קורטני, ואילו בסדרה "החץ" גילם את דמותו השחקן ניק טאראביי.

ביקום המצויר של דיסי הדמות מופיעה בסרט "באטמן מתקפה על ארקהם" שם הוא משמש כאחת הדמויות הראשיות

==ראו גם==
* בומרנג (קומיקס) - דמות בדיונית דומה של חברת מארוול קומיקס המתחרה

==קישורים חיצוניים==
* 
* [http://www.dccomics.com/characters/captain-boomerang דף הדמות] באתר הרשמי של DC קומיקס
* [http://dc.wikia.com/wiki/Captain_Boomerang דף הדמות] בפרויקט ויקיה של DC קומיקס

== הערות שוליים ==

קטגוריה:נבלי-על ב-DC קומיקס
קטגוריה:פלאש
טריקסטר (קומיקס)

טריקסטר (באנגלית: Trickster) הוא דמות בדיונית של נבל-על המופיעה בחוברות הקומיקס פלאש ביקום DC קומיקס. הטריקסטר המקורי מתור הכסף, ג'ובאני ג'וזפה, הופיע לראשונה בחוברת The Flash #113 מיוני-יולי 1960 ונוצר על ידי הכותב ג'ון ברום והמאייר קרמיין אינפנטינו. הטריקסטר השני, אקסל ווקר, הופיע לראשונה בחוברת The Flash Vol.2 #183 מאפריל 2002, ונוצר על ידי הכותב ג'ף ג'ונס והמאייר סקוט קולינס.

ג'ובאני ג'וזפה היה אקרובט קרקס בדחן ונוכל שעיסוקו החביב היה לפגוע ביריביו עם דובי צעצוע מתפוצצים. שם הבמה שלו הוא ג'יימס ג'סי, היפוך מילים למקור השראתו, השודד המפורסם ג'סי ג'יימס. בהמשך, הוא השתמש בכישורי הנוכלות שלו לצד הטובים. כאשר ג'וזפה עבר עבור ה-FBI, אקסל ווקר הצעיר גנב את זהותו ואת הגאדג'טים שלו. בהמשך, ג'וזפה נהרג בידי דדשוט במהלך האירועים שהובילו למשבר האחרון.

דמותו של הטריקסטר (כג'יימס ג'סי) הופיעה בפרק בסדרת הטלוויזיה "הברק". גילם אותו השחקן מארק המיל. המיל שב לגלם את דמותו של ג'סי בסדרה "הפלאש", בעוד דבון גריי גילם את דמותו של אקסל ווקר.

==קישורים חיצוניים==
* [http://dc.wikia.com/wiki/Trickster דף הדמות] בפרויקט ויקיה של DC קומיקס

==הערות שוליים==

קטגוריה:נבלי-על ב-DC קומיקס
קטגוריה:פלאש
אשף האוויר

אשף האוויר (באנגלית: Weather Wizard) הוא דמות בדיונית של נבל-על המופיעה בחוברות הקומיקס פלאש ביקום DC קומיקס. הדמות הופיעה לראשונה בחוברת The Flash #110 מדצמבר 1959 ונוצרה על ידי הכותב ג'ון ברום והמאייר קרמיין אינפנטינו.

אשף האוויר הוא האלטר אגו של מארק מארדון, אסיר נמלט שמוצא את רישומיו של אחיו המדען, שמצא דרך לשלוט במזג האוויר, ואשר מת כתוצאה מהתקף לב. מארדון יוצר מטה ליצירת מזג אוויר ומשתמש בזהות "אשף האוויר" לפשעיו. בעקבות מותו של בארי אלן באירועי המשבר בעולמות האינסופיים, מארדון פורש מחיי הפשע לתקופת מה, אך מצטרף לקבוצת "הנבלים" במזימתם לרכוש לעצמם כוח.

את דמותו של אשף האוויר בסדרה "הברק", גילם השחקן ליאם מקינטייר.

את זוג האחים מגלמים בסדרה הפלאש צ'אד רוק וליאם מקינטייר.

==קישורים חיצוניים==
* [http://dc.wikia.com/wiki/Mark_Mardon_(New_Earth) דף הדמות] בפרויקט ויקיה של DC קומיקס

קטגוריה:נבלי-על ב-DC קומיקס
קטגוריה:פלאש
עזרא דותן

עזרא דותן ("בבן") (25 בספטמבר 1937 - 16 במאי 1981) היה טייס קרב בחיל האוויר ואלוף הפלות שבזכות הישגיו בקרבות כונה "מר סקייהוק". נפטר בעת שירותו בדרגת אל"ם.

==ביוגרפיה==
נולד בשם עזרא זנדמן ב-25 בספטמבר 1937 בדנציג, גרמניה. בשנת 1940, לאחר פרוץ מלחמת העולם השנייה, העפיל עם הוריו לארץ ישראל אך גורש ממנה על ידי שלטונות המנדט והיה מגולי מאוריציוס. בשנת 1945 עלה בשנית לארץ ישראל. התגורר בנהריה והשלים בה את לימודיו היסודיים. לאחר מכן למד בבית הספר הטכני בחיפה. בנעוריו היה חבר בקלוב התעופה לישראל.

התגייס לצה"ל במאי 1955 והתנדב לקורס טיס אותו סיים בשנת 1957. שירת בטייסת 117 בה נחשב לטייס מבטיח. במהלך יום הקרבות של 7 באפריל 1967 בחזית סוריה, נזקפה לזכותו הפלה ראשונה. במלחמת ששת הימים הוביל מבנים של מטוסי מיראז' 3 לתקיפת שדות התעופה הערביים במסגרת מבצע מוקד. תקף פעמיים את שדה התעופה H-3 בעיראק. במהלך המלחמה הפיל שני מטוסי קרב. באוגוסט 1968 עבר הסבה לטייס סקייהוק ומונה למפקד טייסת 109. 

במהלך מלחמת ההתשה הוביל גיחות תקיפה רבות. בשנת 1970, במסגרת מבצע קלחת 2 כנגד ריכוזי מחבלים בפתחלנד, הוביל רביעיית סקייהוקים לתקיפת סוללות תותחים סוריות. בדרכו לתקיפה נתקל במטוסי תקיפה סוריים מדגם מיג 17 וניהל כנגדם קרב אוויר זאת על אף שמטוס הסקייהוק הוא מטוס תקיפה ואינו מיועד לקרבות אוויר. במהלך מרדף הצליח לפגוע ולהפיל מיג 17 ברקטות נגד טנקים מדגם "זוני". הייתה זו ההפלה הראשונה בעולם של מטוס סקייהוק באמצעות רקטה. לאחר מכן, הפיל מיג נוסף בירי תותח וניהל קרב אוויר עם מיג שלישי ללא תוצאות. לאחר קרב זה דבק בו הכינוי "מר סקייהוק" - טייס הסקייהוק היחיד בעולם שהפיל מטוסי מיג בקרב-אוויר.

בתחילת שנות השבעים היה אחד מארבעת ממציאי המזל"ט.
במהלך שירותו עבר שני התקפי לב וניתוח לב פתוח. אף על פי כן המשיך לטוס בטייסת תובלה. בשנת 1974 מונה למפקד בח"א 27.
 
ביום שישי, 15 במאי 1981 טס בפעם האחרונה ולפנות בוקר המחרת, 16 במאי 1981, נפטר מדום לב.

==חייו האישיים==
בשנת 1961 נשא לאשה את מרי ונולדו להם שלושה ילדים.

==קישורים חיצוניים==
* 
* 
* 

==הערות שוליים==

קטגוריה:טייסי חיל האוויר הישראלי
קטגוריה:אלופי-משנה בחיל האוויר
קטגוריה:ישראלים ילידי גרמניה
קטגוריה:בוגרי בית הספר הטכני של חיל האוויר
קטגוריה:חללי צה"ל
קטגוריה:אלופי הפלות ישראלים
קטגוריה:אישים הקבורים בבית הקברות הצבאי קריית שאול
קטגוריה:מפקדי בסיס לוד
קטגוריה:ישראלים שנולדו ב-1937
קטגוריה:ישראלים שנפטרו ב-1981
קטגוריה:חיילי חיל האוויר במלחמת ששת הימים
בייגל ירושלמי

בייגל ירושלמי או כעך ירושלמי הוא סוג של בייגלה הדומה לקובריג, אך מקורו איננו ברור. צורתו האופיינית היא טבעת אליפטית, צרה וארוכה, והוא מעוטר בשומשום. בצורתו המקורית הוא מוגש יחד עם שמן זית וזעתר.

רכותו של הבייגל מושגת באמצעות אבקת חלב. הבצק מכיל כמות גבוהה יחסית של סוכר על מנת להקנות לבייגל טעם מתוק, ולעיתים קרובות הבייגלה אף אינו מכיל מלח.

הבייגל נמכר במאפיות ברחבי הארץ, ונפוץ בדוכנים בעיר העתיקה ובמחנה יהודה בירושלים.

== קישורים חיצוניים ==

==הערות שוליים==

קטגוריה:המטבח היהודי
קטגוריה:המטבח הישראלי
קטגוריה:ירושלים: תרבות
קטגוריה:ישראל: אוכל רחוב
קטגוריה:מוצרי בצק שמרים
קטגוריה:סוגי לחם
האש

האש (באנגלית: Hush) הוא דמות בדיונית של נבל-על המופיעה בחוברות הקומיקס באטמן ביקום DC קומיקס. הדמות הופיעה לראשונה בחוברת Batman #609 מינואר 2003 ונוצרה על ידי הכותב ג'ף לואב והמאייר ג'ים לי.

האש הוא האלטר אגו של תומאס "טומי" אליוט, חבר ילדות של ברוס ויין אשר נולד גם הוא למשפחה אמידה. שני הילדים נהגו לשחק משחק נוסח סטרטגו ביחד, ואליוט היה מלמד את ברוס כיצד לחשוב כמו יריביו ולהשתמש ביכולותיהם כנגדם כדי לנצח - דבר שהפך לשימושי כאשר ויין נטל את זהות באטמן. שלא כמו ויין, אליוט שנא את הוריו - את אביו השתיין והמתעלל ואת אמו חלשת האופי, שבאה מרקע של עוני ואשר סבלה כל התעללות בה ובבנה כדי לשמור על אורח חיים ראוותני ושופע. במקום להגן על בנה, היא אילצה אותו לשנן את כתביו של הפילוסוף היווני אריסטו כחלק מדרך מעודנת ופסיבית להתגונן מפני אביו, ואליוט שנא אותה על כך.

אליוט, מונע בידי הרצון לעצמאות ועושר, חתך את הבלמים במכוניתם של הוריו, בכך גרם לתאונה שהרגה את אביו. אימו ניצלה לאחר שהובהלה לבית החולים ונותחה בידי ד"ר תומאס ויין, אביו של ברוס. הדבר העלה את חמתו של אליוט הצעיר, שתקף את ברוס בעודם במחנה קיץ ונלקח לבית חולים פסיכיאטרי. הוא האשים באופן לא רציונלי את ברוס ואת אמו על התקף הזעם שלו, ועד מהרה הוא שוחרר בידי מתלמד לרפואה ששמו ג'ונתן קריין.

את דמותו של טומי אליוט הצעיר בסדרת הלייב אקשן "גות'האם" גילמו השחקנים קול ואליס וגורדון וינריק. את דמותו של טומי אליוט, שהופך לנבל "האש", מגלם בסדרה "באטוומן" השחקן גבריאל מאן. בעיבוד המונפש לקשת-הסיפור "באטמן: האש", תומאס אליוט עצמו מופיע כידיד של ברוס ויין, בשעה שהאש הוא אלטר-אגו של איש החידות.
בסרט הבאטמן משנת 2022 במהלך שידור מבזק ישן מוזכר אביו של אליוט דר רוג'ר אליוט

== קישורים חיצוניים ==
* [https://dc.fandom.com/wiki/Hush דף הדמות] בפרויקט פאנדום של DC קומיקס

קטגוריה:נבלי-על ב-DC קומיקס
קטגוריה:באטמן: דמויות
פיירפליי (קומיקס)

פיירפליי (באנגלית: Firefly, גחלילית) הוא דמות בדיונית של נבל-על המופיעה בחוברות הקומיקס באטמן ביקום DC קומיקס. הדמות הופיעה לראשונה בחוברת Detective Comics #184 מיוני 1952 ונוצרה על ידי הכותב פרנס הרון והמאייר דיק ספראנג.

פיירפליי הוא האלטר אגו של גארפילד לינס, אמן אפקטים מיוחדים בקולנוע שמנסה לשדוד תיאטרון על ידי ביום שרפה, אך הוא נעצר בידי באטמן ורובין. הוא נמלט, ובאטמן מגלה בחשיכה גחלילית מרוחקת, אותה הוא טועה לחשוב כסיגריה דולקת של לינס, ורודף אחריו בכיוון הלא נכון. לינס לוקח בכך השראה בזהותו כפיירפליי, ומשתמש באפקטים של תאורה ואשליות אופטיות בפשעיו. בהמשכיות שלאחר המשבר בעולמות האינסופיים נקבע כי לינס הוא גם אמן המומחה בפירוטכניקה ופיצוץ. תלבושתו מכילה להביור, מטולי רימונים וארסנל שלם של כלי נשק היוצרים אש.

לאחר האתחול המחודש של יקום DC, פיירפליי חדש הוצג - טד קרסון. כאשר התחולל גל שריפות בגות'אם, גארפילד לינס נחשד במעשים, אך התגלה כי למעשה המורה לשעבר טד קרסון עמד מאחורי השרפות וכי לינס היה קורבנו הראשון. נראה בחוברת Batman Eternal כאחד מנבלי-העל אותם הנבל קלומאסטר (Cluemaster, "אדון הרמזים") שולח לתקוף את גות'אם.

== עיבודים ==
בעונתה השנייה של סדרת הלייב אקשן "גותהאם" הופיעה פיירפליי חדשה בשם ברידג'ט פייק בגילומה של השחקנית מישל ויינטימילה.

== ראו גם ==
* גל חום - דמות בדיונית דומה של חברת DC קומיקס, אויבו של פלאש
* פיירו - דמות בדיונית של חברת מארוול קומיקס המתחרה

== קישורים חיצוניים ==
* [http://dc.wikia.com/wiki/Firefly דף הדמות] בפרויקט ויקיה של DC קומיקס

קטגוריה:נבלי-על ב-DC קומיקס
קטגוריה:באטמן: דמויות
קטגוריה:יתומים בדיוניים
איברהים אל-יאזג'י

איברהים אל-יאזיג'י (בערבית: ابراهيم اليازجي, תעתיק מדויק: אבראהים אליאזגי 1847–1906) היה פילולוג, משורר שעסק בקליגרפיה, לאומן ערבי לבנוני יווני קתולי שחי באימפריה העות'מאנית והיה בנו של נאצף אל-יאזג'י.

אל-יאזיג'י היה מורה לשפה הערבית וניסה להגדיל את אוריינותה. היה עורך של מספר עיתונים ובהזמנתם של מיסיונרים פרוטסטנטים מבריטניה וארצות הברית שלימדו באוניברסיטה האמריקנית בביירות תרגם את כתבי הקודש הנוצריים (ביבליה) לערבית מודרנית בשנים 1876–1880 (תרגומו השני של הספר לערבית). תרגומו הערבי לתנ"ך הישועי זכה במדליית זהב בתערוכת פריז 1878.

חידושו המשמעותי ביותר בתחום הקליגרפיה היה יצירת גופן ערבי מפושט. הוא הצליח להפחית את מספר הסימנים בכתב הערבי מ-300 ל-60 ופישט אותם באופן שידמו יותר לאלפבית הלטיני. פעולה זו תרמה באופן ניכר ליצירת מכונת כתיבה לערבית.

אל-יאזיג'י נמלט מהדיכוי העות'מאני למצרים ומת בגלות.

== ראו גם ==
* קיוטה סוגימוטו

== קישורים חיצוניים ==

* [http://www.poetsgate.com/Poet.aspx?id=124 שיריו של אבראהים אל-יאזג'י] 
<div style="direction: ltr;">
* Gale Encyclopedia of the Mideast & N. Africa, [http://www.answers.com/topic/ibrahim-yaziji Ibrahim Yaziji] at Answers.com
* [http://www.aljazeera.com/focus/arabunity/2008/01/2008525173546578323.html "Lebanon's men of letters]: The Christian scholars who led the Arabic literary revival of the 19th century" at Al Jazeera
</div>

קטגוריה:מתרגמים לערבית
קטגוריה:פילולוגים
קטגוריה:סופרים ערבים
קטגוריה:סופרים לבנונים
קטגוריה:ילידי 1847

קטגוריה:נפטרים ב-1906
משפחתון

משפחתון הוא מסגרת אלטרנטיבית לילדים המדמה משפחה גרעינית. ישנם שני סוגי משפחתונים: משפחתונים הכוללים לינה, המדמים את המסגרת המשפחתית כמעט על כל מרכיביה, משפחתונים אלה משמשים בדרך כלל לילדים ממשפחות מצוקה או משפחות בהן הילדים נמצאים בסיכון, ומשפחתונים המהווים מעין מעון יום מצומצם בגודלו, בו נהנים הילדים מטיפול אישי יותר<ref>[https://employment.molsa.gov.il/legislation/procedures/procedures/ogdannehalim_mishpachton_07.pdf אוגדן נהלים להפעלת משפחתון], משרד התעשייה המסחר והתעסוקה</ref>.

ישנם כמה הבדלים בולטים בין משפחתונים לבין מעונות יום או אף גני ילדים: מגוון הגילאים במשפחתונים רחב בהרבה. במשפחתונים עם לינת לילה ניתן למצוא ילדים מגיל שנה-שנתיים ועד גיל ההתבגרות, אלמנט המדמה מצב של אחים. על הטיפול בילדים ממונה זוג, בדרך כלל נשוי, שיש ואף יכלול צאצאים ביולוגיים שיהיו חלק מהמשפחתון - אולם זה נדיר<ref></ref>. משפחתון כולל מטבח עצמאי המספק שלוש ארוחות ביום.

משפחתונים הכוללים לינה מופעלים בדרך כלל על ידי גופים ציבוריים כגון המפעל להכשרת ילדי ישראל<ref></ref>, נעמת וויצו.

משפחתונים המצויים בפיקוח של משרד העבודה, הרווחה והשירותים החברתיים הם מסגרות חינוכיות המיועדים לקבוצה מצומצמת של עד חמישה פעוטות וילדים עד גיל שלוש שנים. הם מופעלים על ידי המחלקות לשירותים חברתיים של הרשויות המקומיות, וכן על ידי זכיינים עם "סמל משפחתון" ובהתאם לפיקוח<ref></ref>. את המשפחתונים הללו מפעילות מטפלות מוסמכות, הידועות בשם מנהלות משפחתון. שכרן ושעות עבודתן מפוקחים על ידי האגף למעונות יום ומשפחתונים של משרד העבודה<ref>[https://fs.knesset.gov.il/globaldocs/MMM/1d7cfbb9-5c4c-e811-80dd-00155d0a0b8d/2_1d7cfbb9-5c4c-e811-80dd-00155d0a0b8d_11_10759.pdf תנאי העסקת מטפלות במשפחתונים], פורסם על ידי הכנסת</ref>. נכון לאוגוסט 2021 בישראל כ-25% מהפעוטות עד גיל 3 מתחנכים במסגרות מוכרות, של כ-2100 מעונות יום מוכרים ו-3600 משפחתונים, כשיתר התינוקות והפעוטות מתחנכים במסגרות יום פרטיות או בסידור פרטי (מטפלת פרטית או בני משפחה).<ref></ref>

במקרים רבים המשפחתון נמצא במסגרת כפר נוער הנותן שירותים רבים נוספים - מתקני ספורט ושעשועים, מטבח מרכזי המספק את המוצרים הבסיסיים למשפחתונים, עזרה בלימודים ועוד.

משפחתונים ללא לינה מופעלים גם באופן פרטי.
==ראו גם==

* מסגרות חינוכיות לגיל הרך בישראל

==קישורים חיצוניים==

* 

* 
==הערות שוליים==

קטגוריה:רווחת הילד
קטגוריה:חינוך לגיל הרך
קיוטה סוגימוטו

קיוטה סוגימוטו (ביפנית: 杉本 京太; 20 בספטמבר 1882 – 26 בדצמבר 1972) היה ממציא יפני.מכונת כתיבה יפנית

סוגימוטו נולד במחוז אוקייאמה באי הונשו. בשנת 1929 רשם פטנט על מכונת דפוס ביפנית עם 2,400 הירוגליפים עליה. הדבר נעשה על ידי צמצום סימני כתב קאנג'י. על המצאה זו קיבל מספר אותות יפניים ונכלל ברשימת עשרת הממציאים המפורסמים של יפן משנת 1985.

==קישורים חיצוניים==

קטגוריה:ממציאים יפנים

קטגוריה:יפנים שנולדו ב-1882
קטגוריה:יפנים שנפטרו ב-1972
אופקטה

בית חברת אופקטה בקלן, תמונה משנת [[2008.]]

חזית בית אנה פרנק
אופקטה הייתה חברה להפצת פקטין שנוסדה בשנת 1928 על ידי רוברט פיקס, מדען, יהודי למחצה, ממוצא אוסטרי שחי ופעל בגרמניה. החברה נוסדה ופעלה תחילה ממבנה בעיר קלן וייצרה פקטין בצורת ג'ל לשימוש בתעשיית המזון ועבור משקי הבית. המוצר שבזמנו היה מהפכני איפשר הפקת ריבות מפירות ללא תהליך בישול ארוך והקטין את כמות הסוכר שנדרשה לצורך הקרשת הריבה. החברה שפעלה תחילה ממשרדים ובית מלאכה קטן עברה למבנה גדול שאיחד את כל פעילות הייצור בשנת 1931, במקביל פרשה החברה את פעילותה על פני אירופה ובשנת 1929 נוסד הסניף החברה בשווייץ ובשנת 1933 בצ'כוסלובקיה. עם פרוץ מלחמת העולם השנייה הולאמה החברה על מנת שתהייה חברה ארית לחלוטין ומייסדה הועבר למחנה ריכוז. אופקטה שימשה כמרכז ייצור מזון עבור המאמץ המלחמתי הגרמני ולאחר המלחמה המשיכה בייצור עבור השוק האזרחי. כניסת ריבות מוכנות ותחרות הולכת וגוברת הביאה לרכישת אופקטה על ידי חברה מתחרה, בתהליכי מיזוג ורכישה נוספים הפכה אופקטה במהלך שנות התשעים של המאה העשרים לחטיבה בתוך קונצרן המזון ד"ר אוטקר.

==סניף אמסטרדם ומשפחת פרנק==

חברת אופקטה פתחה בשנת 1933 סניף באמסטרדם אותו ניהל אוטו פרנק, אביה של אנה פרנק אזרח גרמני שעקר לאמסטרדם מחשש להתנכלות המשטר הנאצי. הוא שכר את שירותיה של מיפ חיס ששימשה כמזכירה. בשנת 1937 הצטרפה בפ ווסקאול לחברה כמנהלת אדמיניסטרטיבית ובשנת 1938 נשכרו שירותיהם של הרמן ון-פלס כמומחה לעשבי תבלין ויוהנס קליימן שעבד כמנהל חשבונות. בשנת 1940 נכבשה הולנד על ידי הגרמנים. בחודשים הראשונים של שנת 1942 הפך אוטו פרנק, בשיתוף עובדיו הקרובים בחברת אופטקה, את החלק האחורי של בית המשרדים ברחוב פרינסנחראכט 263, שלא היה עד אז בשימוש, למקום מסתור עבור משפחת פרנק. הכניסה למחבוא הוסתרה מאחורי ארון ספרים מסתובב על ציר, החלונות נצבעו והואפלו, וכך נעלם הבית האחורי מעין זר. חלונות הצד האחורי של הבית הואפלו כמו כל חלונות אמסטרדם באמצעות לוחות שחורים. הדבר נעשה בפקודת הגרמנים כדי להכביד על מטוסי צבאות בעלות הברית במציאת דרכם בלילות, והקטין את סיכויי ההתגלות של המסתתרים בבית האחורי. בבוקר של יום ה 4 באוגוסט 1944, פרצו למחבוא שוטרים ממשטרת הסדר הגרמנית (Ordnungspolizei) שפעלו על סמך הלשנה של אדם שנותר אלמוני עד היום. בראש הכוח עמד נגד אס אס קרל זילברבאואר מהאס דה ואיתו עוד 3 קציני משטרה נוספים. משפחת פרנק ושאר דיירי המחבוא נלקחו למטה הגסטאפו ומשם הועברו, לאחר חקירה, לבית מעצר בו שהו יומיים ולאחר מכן הועברו למחנה המעבר המשטרתי ליהודים וֶסְטֶרְבּוֹרְק.

לאחר תום המלחמה חזר אוטו פרנק לנהל את סניף החברה באמסטרדם עד לפרישתו בשנת 1953, ניהול החברה עבר ליוהנס קליימן עד לפרישתו בשנת 1959. החברה החלה לאבד נתח שוק החל משנת 1965 ונמכרה בשנת 1982.

==קישורים חיצוניים==

קטגוריה:אנה פרנק
דויד קרוס

דויד קרוס 
דויד קרוס (בגרמנית: David Kross; נולד ב-4 ביולי 1990) הוא שחקן קולנוע גרמני. התפרסם בשנת 2008 ככוכב הסרט האמריקאי "נער הקריאה".

== חייו ==
קרוס נולד בהנסטדט-אולצבורג שעל יד העיר המבורג בגרמניה, וגדל בעיירה ברגטהייד שבמדינת שלזוויג-הולשטיין. יש לו שני אחים ואחות. 

הוא שיחק כדורסל מקצועני במשך שנתיים לפני שהפך לשחקן קולנוע ולמד במשך שנה אחת ב"אקדמיית המוזיקה והאומנות הדרמטית של לונדון".

== קריירה ==
זכה להתפרסם לראשונה בגרמניה בגיל 16 בסרט הפשע הגרמני "קשוח מספיק", בו הופיע בתפקיד הראשי.

בשנת 2008 פרץ בסרט הדרמה האמריקאי "נער הקריאה" של הבמאי סטיבן דלדרי, בתפקיד מיכאל ברג, תלמיד צעיר המתאהב בחנה שמיץ (קייט וינסלט), פושעת מלחמה נאצית המבוגרת ממנו במספר שנים. למען התפקיד למד קרוס אנגלית. במאי הסרט סטיבן דלדרי חיכה מספר חודשים עד שקרוס יהיה בן 18 לטובת צילום סצנות הסקס בסרט. באותה שנת פריצה שיחק גם בתפקיד הראשי בסרט הפנטזיה הגרמני "Krabat" לצידו של דניאל בריהל (כוכב "ממזרים חסרי כבוד").

בשנת 2018 שיחק קרוס בסרט המבוסס על סיפור אמיתי משנת 1979, "בלון". קרוס גילם בתפקידו את פיטר וטצל, הנדסאי מזרח-גרמני שתכנן כדור פורח מאולתר שבאמצעותו ברח יחד עם משפחתו ומשפחה נוספת מעל לגבול למערב גרמניה.

בשנת 2021 שיחק בסרט הריגול ההוליוודי "קינגס מן: ההתחלה", הפרק השלישי בסדרת סרטי קינגסמן, בו הוא גילם את אדולף היטלר.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2002
|Hilfe, ich bin ein Junge
|פאדי
|
|-
|2003
|Adam & Eva
|הבן של אדם
|סרט אוסטרי
|-
|2006
|Knallhart
|מייקל פולישקה
|
|-
|2007
|Hände weg von Mississippi
|חניך
|
|-
| rowspan="2" |2008
|Krabat 
|קראבאט
|
|-
|נער קריאה
|מיכאל ברג
|סרט אמריקאי
|-
|2009
|Same Same But Different
|בן
|
|-
| rowspan="3" |2011
|Das Blaue vom Himmel
|אוסבלדס קלנינס הצעיר
|
|-
|ריו
|בלו
|דיבוב בגרסה הגרמנית
|-
|סוס מלחמה
|גונתר שרדר
|סרט אמריקאי
|-
| rowspan="3" |2012
|אל תוך הלבן
|ג'וזף שוורץ
|סרט נורווגי-שוודי
|-
|Die Vermessung der Welt
|יוג'ין גאוס
|
|-
|Anleitung zum Unglücklichsein
|בנו
|
|-
| rowspan="2" |2013
|מיכאל קולהאס
|המטיף
|
|-
|Angélique
|המלך
|
|-
|2014
|Rico, Oskar und die Tieferschatten
|ריינר קיסלינג
|
|-
|2015
|Boy 7
|סאם
|
|-
|2016
|המרוץ
|לוץ לונג
|
|-
| rowspan="2" |207
|Halal Daddy
|ג'ספר
|
|-
|Simpel
|סימפל
|
|-
|2018
|בלון
|פיטר וטצל
|
|-
|2019
|הסיפור של טראוטמן
|ברט טראוטמן
|
|-
|2020
|מגדלים באוויר
|ויקטור
|
|-
| rowspan="3" |2021
|טרף
|רומן
|
|-
|וידויי ההרפתקן פליכס קרול
|המרקיז דה-ונוסטה
|
|-
|קינגס מן: ההתחלה
|אדולף היטלר
|סרט אמריקאי
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2016-2015
|Paara
|מטופל
|2 פרקים
|-
|2016
|Die Akte General
|יוהכין הל
|סרט טלוויזיה של Das Erste
|}

==קישורים חיצוניים==

קטגוריה:שחקני קולנוע וטלוויזיה גרמנים
קטגוריה:שחקנים ילדים גרמנים
קטגוריה:מדבבים גרמנים
קטגוריה:גרמנים שנולדו ב-1990
ליפתא (מעיין)

ליפתא הוא מעיין שכבה בשמורת הטבע מי נפתוח במערב ירושלים. המעיין מזוהה עם המעיין הקדום "מעיין מי נפתוח" המוזכר במקרא בספר יהושע כנקודת גבול בין נחלת שבט יהודה לנחלת שבט בנימין. יש סברה שמקור השם הוא בשיבוש השם "מרנפתח", שמו של מלך מצרי שערך בשנת 1220 לפנה"ס מסע כיבוש בכנען.

==המעיין וסביבתו==
המעיין נובע בניקבה שאורכה כ-30 מטר וגובה המים בניקבה נע בין 5 ס"מ ל-25 ס"מ. בסוף הניקבה המים זורמים לבריכה המנקזת את הניקבה, גובה המים בבריכה מטר וחצי. מי הבריכה זורמים כ-10 מטר לנאספים בבריכה נוספת שגובהה כחצי מטר. מהבריכה השנייה המים זורמים באפיק הטבעי ותורמים לפוריות האדמה. סביב המעיין נטועים עצי תאנה, שקד וחרוב, שיחי צבר וצמחיית מים כגון עצי ערבה, ערברבה שעירה, גרגיר הנחלים ועוד.

==משנות ה-70 ואילך==
ב-1983 התגוררו ליד המעין חברי "כנופיית ליפתא", הם אף טבלו במעיין לפני שיצאו כדי לנסות לפוצץ את מסגדי הר הבית בליל ה-26 בינואר 1984.

ב-1985 הוכרז השטח הכולל את המעיין כשמורת טבע עירונית "מי נפתוח", אך העדר תקציב גרם להפסקת עבודות השיקום והשימור שלו.

ב-2004 צולמו במעיין סצינות לסרט "מישהו לרוץ איתו".

ב-2006 נכלל המעיין בשביל ירושלים.

ב-2010 אושרה הקמת מלון מעל המעיין.

ב-2017 אזור המעיין מקבל הכרה רשמית כ"שמורת טבע מי נפתוח".

בערבי שבת בריכת המעיין משמשת כמקווה למאות דתיים שטובלים בו. בעבר התעוררה מחאה ציבורית על רקע דיווחים על כך שהטובלים מתרחצים בעירום ומסלקים נשים מהמקום בזמן הטבילה.

==לקריאה נוספת==
*מפת טיולים וסימון שבילים: מפה מס' 9, מבואות ירושלים.
*מעיין ליפתא, אל המעיין: כל החלומות מתגשמים בספר אחד - מאת משה קוסטה. בהוצאת ספרית בית אל 2008. עמודים 163-162

==קישורים חיצוניים==

* [https://web.archive.org/web/20150928072634/http://old.parks.org.il/BuildaGate5/general2/data_card.php?Cat=~25~~184871470~Card1~&ru=&SiteName=parks&Clt=&Bur=292914688 מעיין ליפתא ושמורת הטבע "מי נפתוח"] באתר רשות הטבע והגנים
* 
* 
* 
* 

==הערות שוליים==

קטגוריה:ירושלים: אספקת מים
קטגוריה:הרי ירושלים: מעיינות
רות אוליבר

השף רות אוליבר במהלך עבודתה

רות אוליבר היא קונדיטורית, עיתונאית אוכל, עורכת קולינרית ומחברת ספרי בישול ישראלית.

==ביוגרפיה==
אוליבר החלה את לימודי הקולינריה בתיכון ויצו צרפת בתל אביב, למדה את העבודה המעשית בקונדיטוריה "צהלון" שהייתה מתחת לביתה ביפו. והמשיכה בעבודה במרכז מזון בצה"ל. אוליבר כותבת טור קבוע במגזין האוכל השולחן, עברה השתלמויות בתחום הקונדיטוריה בצרפת, וקורסים ללימוד והדרכה, וכיום היא מלמדת בבתי ספר לבישול: "עושים בישול", "גרובשטין", "אנינים"," פוד סטפס" ו"סו שף", היא חסידת ה"פינגר פוד" (האוכל הקטן) עליו היא אחראית באולם האירועים "מעגלים" שביבנה, ובעלת הקייטרינג "אוליבר".

סגנון הבישול של אוליבר הוא אקלקטי.

אוליבר מעריכה במיוחד את הקונדיטור פייר הרמה והשף תומאס קלר, ובישראל את השפים שלום קדוש ואורן גירון.
==חיים אישיים==
אוליבר נשואה ואם לשלושה בנים. מתגוררת ביבנה.

==ספריה==
כל הספרים בהוצאת "השולחן"
*ספר העוף הגדול (2006). כתבה יחד עם אורלי פלאי-ברונשטיין
*עוגות גבינה (2007)
*עוד שוקולד (2007)
*מכניסים שמחה לפסח: מתכונים חגיגיים וטעימים במיוחד, שיבטיחו שתככבו בארוחת החג (2009)

===עריכה קולינרית===
* The Book of New Israeli Food (2007) / ז'אנה גור, עריכה משותפת עם אורלי פלאי-ברונשטיין

==קישורים חיצוניים==

* 
* 
* [https://web.archive.org/web/20111001083555/http://www.chefs.co.il/Index.asp?ArticleID=53&CategoryID=80 השף רות אוליבר], באתר "שפים"
* 
* 

ממתכוניה:
* 
* 
* 
* 
* 

קטגוריה:שפיות ישראליות
קטגוריה:מגדנאים ישראלים
קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:בוגרות תיכון עירוני י"ד (תל אביב)
קטגוריה:בוגרי תיכון עירוני י"ד (תל אביב)
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
לואיס מורנו אוקמפו

חוסה לואיס מורנו אוקמפו (בספרדית: José Luis Moreno Ocampo; נולד ב-4 ביוני 1952 בבואנוס איירס) הוא עורך דין ארגנטינאי שכיהן כתובע בבית הדין הפלילי הבינלאומי מאז 2003 ועד יוני 2012, עת הוחלף על ידי סגניתו עד אותה עת, פאטו בנסודה. משרדו היה מעורב בעשרים מהמשברים הקשים ביותר של המאה ה-21, כולל עיראק, קוריאה, אפגניסטן ופלסטין. הוא ערך חקירות בשבע מדינות שונות, והציג אישומים נגד מועמר קדאפי בגין פשעים נגד האנושות שבוצעו בלוב, נשיא סודאן עומר אל באשיר בגין רצח עם בדארפור, הנשיא לשעבר של חוף השנהב לוראן גבאגבו, ג'וזף קוני וסגן הנשיא לשעבר. של הרפובליקה הדמוקרטית של קונגו ז'אן פייר במבה.<ref></ref> קודם למינויו שימש כתובע בארגנטינה, ונודע במאבקו בשחיתות ובניהול התביעה במשפט החונטה, בו הועמדו לדין חברי החונטה הצבאית ששלטה בארגנטינה בין 1976 ל-1983, בשל פשעים שביצעו בתקופת המלחמה המלוכלכת. כן עסק זמן מה כעורך דין פרטי וכמרצה למשפט פלילי באוניברסיטת בואנוס איירס.

== קישורים חיצוניים ==

* 

==הערות שוליים==

קטגוריה:בואנוס איירס: אישים
קטגוריה:עורכי דין ארגנטינאים
קטגוריה:בוגרי אוניברסיטת בואנוס איירס
קטגוריה:תובעי בית הדין הפלילי הבין-לאומי
קטגוריה:ארגנטינאים שנולדו ב-1952
המשפחה המטיילת

"המשפחה המטיילת" היא סדרת מדריכי טיולים בעולם, מאת שלומית יפת-ביאליק, המיועדת בעיקר למשפחות המטיילות בחו"ל.

בסדרה נכללים עד המדריכים הבאים:
#מדריך נסיעות צפון איטליה
# המדריך נסיעות סלובניה וצפון קרואטיה
#המדריך נסיעות הולנד
# מדריך נסיעות היער השחור (בגרמניה).
# מדריך נסיעות פריז.
# מדריך נסיעות אוסטריה.
#מדריך נסיעות סלובקיה ודרום פולין
#מדריך נסיעות ברצלונה והפירנאים

פרט למדריכים אלו יצאו מספר חוברות הפעלה לילדים לפי האזורים הגאוגרפיים. 

ייחודה של הסדרה הוא בדגש על טיולים בהרכב משפחתי, עם ילדים ומבוגרים בני כל הגילים. בספרים יש מסלולי טיול מגוונים ומפורטים, טיפים לטיול משפחתי, הצעות להפעלות לכל המשפחה ומידע רלוונטי למטיילים. בנוסף למדריכי הטיולים, יצרה יפת-ביאליק חוברות הפעלה עם מגוון הפעלות ויומן מסע לטיולים להולנד ולאיטליה, המיועדות לילדים וכוללות מידע ופעילויות הקשורות לארץ היעד. בשנת 2011 חולקו חוברות הפעלה לילדים של "המשפחה המטיילת" בטיסות אל על.

שלומית יפת-ביאליק היא אם לשלושה ילדים שלאחר שגילתה שטיול עם ילדים שונה מטיול 'רגיל', החליטה לכתוב את הסדרה המיועדת במיוחד למשפחות מטיילות אשר זקוקות למידע מפורט הממוקד בצרכים של טיול משפחתי. באתר האינטרנט של "המשפחה המטיילת" משתפת המחברת את הקוראים באחת החוויות האישיות שלה, שהובילה לכתיבת מדריכי הנסיעות: '...לא חלפו חמש דקות של מדרגות צרות וכבישים מרוצפים באבנים עתיקות כשתהינו איך זה שאף אחד ממדריכי הטיולים שבידינו לא הזהיר אותנו מן הרעיון להביא עגלה, וכי היה עלינו לקחת במקומה מנשא'. 

במדריכי הנסיעות של "המשפחה המטיילת" מידע עדכני על האתרים החשובים בכל יעד, מסלולי טיול מומלצים והתייחסות לבני הגילאים השונים. מאחר שמשפחות רבות בוחרות לטייל בשיטת ה'כוכב' – לינה בבסיס אחד או שניים ועריכת טיולי יום, המדריכים מציעים מסלולים יומיים המתאימים למטיילים בשיטה זו. המדריך בנוי בצורה המאפשרת גם להסתמך על המסלולים המוצעים וגם לשנותם בקלות, ולבנות מסלולים אישיים המתאימים להעדפותיהם של המטיילים. בנוסף למידע על האתרים השונים, המדריך מכיל גם מידע כללי, כגון: רשימה של ציוד שכדאי להכין לנסיעה, טיפים לתכנון המסלול ושיחוני שפות שבהם משפטים ומילים שימושיות. במדריך אפשר למצוא גם עצות מאת אנשי מקצוע כמו המאמן האישי אלון גל, דיאטנית וצלמים מקצועיים. במדריכים תמונות צבעוניות, מפות, טבלאות השוואה ודירוג של האתרים השונים, ועוד.
חוברות ההפעלה המאוירות נועדו להעצים את החוויה של הילדים באמצעות מגוון הפעלות, משחקים ויומן מסע, שאפשר לכתוב בו ולהדביק בו מזכרות.

== קישורים חיצוניים ==
* 
* 
* 
* 

==הערות שוליים==

קטגוריה:מדריכי טיולים
בן אלטון

בנג'מין צ'ארלס "בן" אלטון (באנגלית Benjamin Charles "Ben" Elton, נולד ב-3 במאי 1959), הוא קומיקאי, סופר, מחזאי ובמאי יהודי-בריטי-אוסטרלי. בשנות ה-80 של המאה ה-20 היווה דמות מובילה בתרבות הבריטית הקומית אלטרנטיבית, הן ככותב בסדרות פולחן כדוגמת "The Young Ones" ו"הפתן השחור", והן כסטנדאפיסט מצליח על הבמה ובטלוויזיה. בתקופה זו היווה גם את מוקד הסאטירות הפוליטיות כלפי השמאל. בן אלטון פרסם מאז שלושה עשר סיפורים ולאחרונה התפרסם כאחד מכותבי המחזמרים "We Will Rock You" (שנת 2002) ו-"Love Never Dies" (שנת 2010), המשך לפנטום האופרה.

==חיים אישיים==
בן אלטון נולד בקטפורד, לונדון, בנם של מורה לאנגלית ולואיס אלטון, פיזיקאי יהודי. הוא אחיינו של ההיסטוריון סר ג'פרי רודולף אלטון. אביו ממורשת יהודית גרמנית, ואמו מרקע אנגלי.

אלטון נשוי לסופיה גייר, סקסופוניסטית אוסטרלית ולהם שלושה ילדים (שני בנים ובת). הוא מתגורר בפרימנטל, מערב אוסטרליה ובמזרח ססקס, אנגליה ולו אזרחות בריטית/אוסטרלית מאז 2004.

הוא תומך במפלגת הלייבור בבריטניה, ובשנת 1998, תרם להם כספית.

==עבודה==
===טלוויזיה===
הופעתו הטלוויזיונית הראשונה הייתה במופע סטנד-אפ בערוץ BBC1, בתוכנית המוזיקה "The Oxford Road Show". עם זאת, הצלחתו הטלוויזיונית הראשונה הייתה בגיל 23, עת השתתף בצוות הכותבים של הסיטקום "הצעירים", אשר בו השתתף מדי פעם.

בשנים 1983/84 כתב והשתתף בתוכנית המערכונים "Alfresco" בערוץ "Granada". בשנת 1985, כתב את הסדרה הקומית-דרמטית "משפחות מאושרות", עבור ה-BBC. זמן קצר לאחר מכן, הוא הפיק את הסיטקום "Filthy Rich and Catflap".

בשנת 1985, התחיל אלטון לכתוב עם ריצ'רד קרטיס, וביחד הם כתבו את העונות השנייה, שלישית ורביעית של הפתן השחור. הסדרה, בכיכובו של רואן אטקינסון, זכתה להצלחה עולמית, ולארבעה פרסי באפט"א ואמי.

=== קולנוע ===
בשנת 2017 ביים וכתב את הסרט "Three Summers" בכיכובו של רוברט שיהאן. 

בשנת 2018 לקח חלק בכתיבת התסריט לסרטו של קנת בראנה "הכל אמת". 

==ספרים==
מאז שנת 1989, פרסם בן אלטון 13 ספרים, אשר פורסמו כולם בהוצאת "Black Swan", פרט לספר "Stark", אשר יצא לאור בהוצאת "Sphere Books", והופק בשנת 1993 כסדרת טלוויזיה אוסטרלית בכיכובו.

* Stark (שנת 1989)
* מלחמת המחלפים (שנת 1991)
* This Other Eden (שנת 1993)
* פופקורן (שנת 1996)
* Blast from the Past (שנת 1998)
* Inconceivable (שנת 1999) - על פי עלילתו כתב בן אלטון את התסריט לסרט "מייבי בייבי"
* מתים להתפרסם (שנת 2001)
* High Society (שנת 2002)
* Past Mortem (שנת 2004)
* The First Casualty (שנת 2005)
* Chart Throb (שנת 2006)
* Blind Faith (שנת 2007)
* Meltdown (שנת 2010)

==קישורים חיצוניים==

* 

* [http://www.bbc.co.uk/comedy/profiles/ben_elton.shtml המדריך הקומי ב-BBC - בן אלטון] 
* 
*

קטגוריה:אתאיסטים בריטים
קטגוריה:אתאיסטים יהודים
קטגוריה:קומיקאים יהודים בריטים
קטגוריה:סופרים יהודים בריטים
קטגוריה:סאטיריקנים בריטים
קטגוריה:סאטיריקנים יהודים
קטגוריה:מפיקי טלוויזיה יהודים בריטים
קטגוריה:תסריטאי טלוויזיה בריטים
קטגוריה:תסריטאי טלוויזיה יהודים
קטגוריה:מחזאים יהודים בריטים
קטגוריה:מחזאים אוסטרלים
קטגוריה:סופרים יהודים אוסטרלים
קטגוריה:אתאיסטים אוסטרלים
קטגוריה:בוגרי אוניברסיטת מנצ'סטר
קטגוריה:מהגרים מבריטניה לאוסטרליה
קטגוריה:אנגלים ממוצא יהודי-גרמני
קטגוריה:אנגלים שנולדו ב-1959
סמל טנסי

השוואה בין הסמל המקורי לבין הסמל הנוכחי
החותם הגדול של מדינת טנסי או סמל טנסי (באנגלית: Great Seal of the State of Tennessee) הוא סמל מדינת טנסי שבארצות הברית. הסמל אומץ ב-25 בספטמבר 1801, ועיצובו שונה במעט בשנת 1987.

==היסטוריה==
חוקת טנסי שאומצה ב-6 בפברואר 1796 מצווה על כך שלמדינת טנסי יהיה חותם. במשך מספר שנים הוראה זו לא קוימה, ורק בשנת 1801 עוצב החותם. העיצוב נבחר ב-25 בספטמבר באותה שנה.

בשנת 1987 החליטה האספה הכללית של טנסי על תיקון הסמל ועדכונו.

על פי חוקת המדינה הסמל נשמר על ידי מזכיר מדינת טנסי ומשמש את מושל מדינת טנסי בעת חתימה על מסמכים רשמיים של המדינה.

==תיאור הסמל==
בראש הסמל מופיע המספר הרומי XVI המסמל את היות מדינת טנסי המדינה ה-16 של ארצות הברית.

בחלקו העליון של הסמל מופיעות מחרשה, שיבולת חיטה, וצמח כותנה. מתחת שלושת איורים אלה מופיעה המילה "חקלאות" באנגלית (Agriculture). בעת עיצוב הסמל היה גידול הכותנה והחיטה המרכיבים עליהם התבססה כלכלת המדינה, וגם כיום שני גידולים אלה הם גידולים מרכזיים הגדלים במדינה.

בחלקו התחתון של הסמל מופיעה סירה ועליה איש החותר בה. תחת הסירה מופיעה המילה "מסחר" באנגלית (Commerce). עיצוב מקורי זה שונה בשנת 1987 לסירת נהר בלא איש חותר. סירה זו מסמלת את חשיבות הסחר לכלכלת המדינה - סחר, אשר בעת עיצוב הסמל, עבר בעיקר בשלושה הנהרות הגדולים העוברים במדינה: טנסי, קמברלנד והמיסיסיפי.

סביב החותם מופיעות המילים "החותם הגדול של מדינת טנסי" (באנגלית: The Great Seal of the State of Tennessee). בחותם המקורי הופיע גם המילים "6 בפברואר 1796" (Feb. 6th, 1796) אולם בעקבות תיקון הסמל מופיעה רק השנה.

==ראו גם==
*דגל טנסי

==קישורים חיצוניים==
* 

טנסי

קטגוריה:טנסי: סמלים
My Same

"My Same" (בעברית: "שלי") הוא שיר של הזמרת הבריטית אדל מתוך אלבום האולפן הראשון שלה הנקרא 19 על שם גילה של הזמרת. השיר היה בין השירים הבודדים מהאלבום שזכו להצלחה בינונית ללא היותו כסינגל. מהאלבום יצאו ארבעה סינגלים מצליחים. לשיר יצאו קאברים רבים, ואף זכה להשמעות רבות ברשתות כמו ספוטיפיי ורשתות מוזיקה רבות אחרות. לשיר יצאה גרסה מיוחדת באלבום מיוחד שיצא ל-19, והגרסה היא הופעת לייב של הזמרת אדל במקום הנקרא "Hotel Cafe".

== השיר ==
השיר נכתב על ידי אדל ומופיע באלבום הבכורה שלה, 19. השיר הופק על ידי ג'ים אביס, מפיק מוזיקלי אשר הפיק מספר שירים לאותו אלבום. השיר דורג במצעד הסינגלים הגרמני לאחר שהזמרת לנה מאייר-לנדרוט שרה אותו בתחרות כישרונות הגרמנית לאירוויזיון 2010. לנדרוט הוסיפה את השיר גם לאלבומה.

השיר מופיע גם באלבום הווידאו של אדל, Live at the Royal Albert Hall. הוא צבר למעלה מ-34 מיליון השמעות בספוטיפיי.<ref></ref>

== מיקומי שיא ==
השיר הצליח להגיע בשיאו למקום ה-61 במצעד בגרמניה, ואף שהה כשתי שבועות במצעד.

==קישורים חיצוניים==

==הערות שוליים==

קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
Turning Tables

"Turning Tables" הוא שיר של הזמרת וכותבת השירים הבריטית אדל. השיר נכתב על ידי אדל וראיין טדר לאלבומה השני של אדל, 21 ויצא ב-5 בנובמבר 2011 כסינגל החמישי מן האלבום. השיר הופק מוזיקלית על ידי ג'ים אביס. לחן השיר נכתב במפתח C מינור.

השיר הגיע למקום ה-63 במצעד הבילבורד הוט 100 ובמקום ה-60 במצעד הקנדה הוט 100. השיר בוצע בתוכנית הטלוויזיה האמריקאית, Glee, על ידי גווינת' פלטרו.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!איטליה (FIMI)
|פלטינה
|30,000
|-
!ארצות הברית (RIAA)
|פלטינה
|1,200,000
|-
!ברזיל (Pro-Música Brasil)
|זהב
|50,000
|-
!בריטניה (BPI)
|זהב
|400,000<small></small>
|-
!קנדה (Music Canada)
|פלטינה
|80,000<small></small>
|-
! colspan="3" |סיכום
|-
!בכל העולם
|
|4,619,115<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!בריטניה
|5 בנובמבר 2011
|רדיו מיינסטרים
| rowspan="2" |XL
|
|-
!איטליה
|14 בדצמבר 2011
|איירפליי
|
|}

==קישורים חיצוניים==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים שנכתבו על ידי ראיין טדר
קטגוריה:שירים על כאב לב
קטגוריה:בלדות נשמה
קטגוריה:סינגלים בהוצאת אקס-אל רקורדינגס
קטגוריה:סינגלים בהוצאת קולומביה רקורדס
יחזקאל רביד

יחזקאל רביד (רייבר) (12 ביוני 1933 – פברואר 1998) היה לוחם ומפקד בצה"ל וכיהן כסמנכ"ל הטלוויזיה הלימודית. פיקד על גדודים ויחידות צבאיות שונות ובהן חטיבת כרמלי, והשתחרר בדרגת אלוף-משנה.

==חייו==
רביד נולד בלודמיר שבחבל ווהלין, אז בפולין וכיום באוקראינה. לאחר 1941 בני משפחת רייבר הצליחו לשרוד את האקציות הראשונות והתחבאו במקומות שונים. ב-16 בדצמבר 1943, בעת רציחתם של כל יהודי הגטו, נרצחו אביו, אמו ואחותו. רביד ואחיו הסתתרו בבור מתחת לרצפה אצל הזוג לישצ'ינסקי, אשר קיבלו על כך את אות חסיד אומות העולם. הם שהו אצל מצילם עד 22 ביוני 1944. לאחר מכן עבר לבית יתומים. רביד עלה לארץ ישראל במסגרת עליית הנוער ב-1946 למשמר העמק.

רביד התגייס לצה"ל ב-1951. במלחמת ששת הימים לחם כמפקד גדוד 128 בחטיבת יפתח בקרבות שנערכו ברצועת עזה. לאחר מכן היה מפקד גדוד 906 (בית הספר למ"כים), והשתתף בפעולות המארבים במלחמת ההתשה בבקעת הירדן. מספטמבר 1973 עד יולי 1974 היה מפקד חטיבת כרמלי, אז חטיבה מרחבית 612, בגיזרת עמק הירדן. במלחמת יום הכיפורים נטלה החטיבה בפיקודו חלק בהגנת העמקים ורמת הגולן.

רביד סיים את שרותו הצבאי הסדיר ב-1976, ומונה לסמנכ"ל בטלוויזיה הלימודית, לימים הטלוויזיה החינוכית הישראלית.

בשנת 1980 בעקבות חתימת הסכם בין "גשר" לטלוויזיה הלימודית, העלה יחזקאל תהיות בפני מבקר המדינה. בעקבות דוח המבקר נמנעה אפשרותו למלא את תפקידו, כפי שהתפרסם בדו"ח נציב תלונות הציבור. מקרה זה ודומים לו עמדו בבסיס חקיקת חוק הגנה על עובדים (חשיפת עבירות ופגיעה בטוהר המידות או במינהל התקין).

השאיר אחריו אישה וארבעה ילדים.

==קישורים חיצוניים==
* [http://www1.yadvashem.org/yv/he/pressroom/pressreleases/pr_details.asp?cid=165 הודעה על קבלת אות חסידי אומות העולם באתר יד ושם]
* [https://web.archive.org/web/20121108041200/http://www.israweb.net/carmeli/index.html אתר חטיבת כרמלי]
* 

== הערות שוליים ==

קטגוריה:מפקדי חטיבת כרמלי
קטגוריה:ילדים בשואה: אוקראינה
קטגוריה:ילדים בשואה: פולין
קטגוריה:ניצולי השואה: אוקראינה
קטגוריה:ניצולי השואה: פולין
קטגוריה:אלופי-משנה בצה"ל
קטגוריה:עולים לאחר מלחמת העולם השנייה
קטגוריה:עולים בעליית הנוער
קטגוריה:יהודים מווהלין
קטגוריה:ישראלים שנולדו ב-1933
קטגוריה:ישראלים שנפטרו ב-1998
קטגוריה:מפקדי גדודים במלחמת ששת הימים
קטגוריה:חיילי חיל הרגלים במלחמת ששת הימים
NGC 4414

NGC 4414 היא גלקסיה ספירלית נעדרת מוט שנמצאת במרחק של כ-62 מיליון שנות אור מכדור הארץ, בקבוצת הכוכבים שערות ברניקי. 
ב-1974 נצפתה בה הסופרנובה SN 1974G, היחידה שתועדה בגלקסיה זו עד כה.

הגלקסיה צולמה על ידי טלסקופ החלל האבל ב-1995 במסגרת המשימה העיקרית של HST שמטרתה לקבוע את המרחק עד לגלקסיות, במסגרת פרויקט מורשת האבל. צוות בינלאומי של אסטרונומים, בראשותו של ד"ר ונדי פרידמן ממצפה הכוכבים של מכון קרנגי בוושינגטון, צפה בגלקסיה זו ב 13 הזדמנויות שונות במהלך חודשיים. הצילום היה חלק מהמאמץ המתמשך של חקירת משתנים קפאידיים של הגלקסיה. זרועותיה החיצוניות של הגלקסיה כחולות בצבען, עדות ליצירה מתמשכת של כוכבים צעירים. על סמך גילוים ומדידות הבהירות הקפדנית של כוכבים משתנים ב- NGC 4414, האסטרונומים של הפרויקטהצליחו לקבוע במדויק המרחק לגלקסיה: המרחק שהתקבל ל- NGC 4414, 19.1 מגה-פרק או כ -60 מיליון שנות אור, יחד עם המרחקים שנקבעו באופן דומה לגלקסיות סמוכות אחרות, התרחב הידע הכללי של האסטרונומים לגבי קצב התפשטות היקום.

==קישורים חיצוניים==

* 
==הערות שוליים==

קטגוריה:גלקסיות ספירליות
קטגוריה:קבוצת הכוכבים שערות ברניקי
קטגוריה:הקטלוג הכללי החדש
סמל ניו מקסיקו

החותם הגדול של מדינת ניו מקסיקו או סמל ניו מקסיקו (באנגלית: Great Seal of the State of New Mexico) הוא סמל מדינת ניו מקסיקו שבארצות הברית. הסמל אומץ בשנת 1913.

==היסטוריה==
עם הפיכת ניו מקסיקו למדינה, בשנת 1912, מינה בית המחוקקים של המדינה ועדה מיוחדת במטרה שזו תעצב את החותם הרשמי של המדינה. הוועדה כללה את מושל ניו מקסיקו ויליאם מקדונלד, את התובע הכללי של המדינה, פרנק קלנסי, את נשיא בית המשפט העליון של המדינה קלרנס רוברטס, ואת מזכיר המדינה אנטוניו לוצ'רו. ביוני 1913 הגישה הוועדה את המלצותיה, כשהיא מאמצת את עקרונות חותם טריטוריית ניו מקסיקו, שמקורו בשנת 1851. הסמל שעוצב על ידי ממשלת הטריטוריה זהה לסמל של ימינו למעט התאריך המופיע בו והמוטו, אשר נוסף ביוזמת ויליאם ריטץ', מושל הטריטוריה, בשנת 1882, תוספת שאושרה על ידי בית המחוקקים של הטריטוריה בשנת 1887. ההצעה לסמל המדינה כללה רק הצעה להחלפת התאריך המופיע בו לשנת 1912. הצעה זו אומצה על ידי בית המחוקקים של המדינה בשנת 1913.

==תיאור הסמל==
בסמל מופיע עיט מקסיקני, האוחז במקורו נחש, ובטפריו קקטוס. מעליו מופיע עיטם לבן-ראש אמריקאי שכנפיו פרושות והוא אוחז בטפריו חצים. בסמל מופיע תאריך ייסוד המדינה – 1912, ומגילת קלף שעליה המוטו בלטינית: "גדל כפי שהולך" (Crescit Eundo). סביב הסמל מופיע הכיתוב, באנגלית: "החותם הגדול של מדינת ניו מקסיקו".

סמל זה משלב בין סמל ארצות הברית בו מופיע העיטם לבן-הראש לבין סמל מקסיקו, ובכך מתאר את ההיסטוריה של המדינה, בה התיישבו מתיישבים ספרדים, עת הייתה הטריטוריה חלק מספרד החדשה, ולאחר מכן חלק ממקסיקו. העיט האוחז במקורו נחש ובטפריו קקטוס מבוסס על המיתוסים האצטקים.

העובדה שהעיטם לבן-הראש האמריקאי גדול מהעיט המקסיקני ונמצא מעליו מסמלת את השליטה האמריקאית בשטח כיום, תוך שמירה על המסורות הקודמות.

סמל זה זהה למעשה לסמל טריטוריית ניו מקסיקו שקדמה למדינה בהבדל אחד – התאריך בסמל הטריטוריה היה 1846, כשהשנה רשומה בספרות רומיות (MDCCCL) – שנת החלת השליטה האמריקאית בטריטוריה. בעת עיצוב סמל המדינה הוחלט לעשות שימוש בספרות ערביות מאחר שהספרות הרומיות ניראו בעיני המחוקקים יומרניות מידי.

===מוטו המדינה===
מוטו המדינה, המופיע על הסמל – "גדל כפי שהולך" מקורן בשירו של המשורר הרומי בן המאה הראשונה לפנה"ס לוקרטיוס: "על טבע היקום". לוקרטיוס התייחס לרעם שקולו הולך ומתגבר ככל שהוא נע.<ref>הקטע מופיע בספר השישי של "על טבע היקום" בחרוזים 335–345</ref> מוטו זה נבחר על מנת לסמל את הטריטוריה, ונעשה בו שימוש לראשונה בשנת 1882 על ידי מושל הטריטוריה ויליאם ריטץ'. בשנת 1887 בית המחוקקים של הטריטוריה אישר את הוספת המוטו לחותם.

==ראו גם==
* דגל ניו מקסיקו

==קישורים חיצוניים==

*[http://www.sos.state.nm.us/Great_Seal_of_New_Mexico.aspx החותם הגדול של ניו מקסיקו] באתר משרד המדינה של ניו מקסיקו 

== הערות שוליים ==

ניו מקסיקו

קטגוריה:ניו מקסיקו: סמלים
קטגוריה:עיט בתרבות
קטגוריה:נחשים בתרבות
קטגוריה:צמחים בתרבות
סוזן קולינס

סוזן מארי קולינס (באנגלית: Suzanne Marie Collins; נולדה ב-10 באוגוסט 1962 בהרטפורד שבקונטיקט, ארצות הברית) היא תסריטאית וסופרת מדע בדיוני ופנטזיה אמריקאית.

קולינס היא מחברת רבי המכר משחקי הרעב, משחקי הרעב - התלקחות ומשחקי הרעב - עורבני חקיין. הספרים עוררו גם התעניינות רבה בקרב תעשיית הקולנוע: כל ספריה בסדרת משחקי הרעב הופקו לסרטים בעלי אותו שם (הספר השלישי מסדרה פוצל לחלק א' ולחלק ב'). נוסף למשחקי הרעב, כתבה קולינס סדרה נוספת בשם "עולמטה", אותה כתבה לפני סדרת משחקי הרעב. הספר הראשון, השני והשלישי בסדרה תורגמו לעברית ונקראים "גרגור והנבואה האפורה", "גרגור ואימת האבדון" ו"גרגור וקללת הדם". הסדרה החדשה כיכבה ברשימות רבי המכר של הניו יורק טיימס, בוק סנס ויו אס איי טודיי, וזכתה בפרסים ספרותיים ובשבחי הביקורות. בספטמבר 2016, נפתח פארק שעשועים של "משחקי הרעב" בדובאי.

== ספריה ==
{| class="wikitable"
!שם הספר
!שנת פרסום בעברית
!שנת פרסום באנגלית
|-
|משחקי הרעב
|2010
|2008
|-
|משחקי הרעב - התלקחות
|2011
|2009
|-
|משחקי הרעב - עורבני חקיין
|2012
|2010
|-
|גרגור והנבואה האפורה
|2013
|2003
|-
|גרגור ואימת האבדון
|2014
|2004
|-
|גרגור וקללת הדם
|2015
|2005
|-
|גרגור 4
|
|2006
|-
|גרגור 5
|
|2007
|-
|בלדה לנחשים וציפורי שיר
|2020
|2020
|}

== קישורים חיצוניים ==

* 

* 
* 

קטגוריה:תסריטאי קולנוע אמריקאים
קטגוריה:משחקי הרעב
קטגוריה:סופרים ויוצרים זוכי פרס גפן
קטגוריה:סופרי מדע בדיוני אמריקאים
קטגוריה:סופרות מדע בדיוני אמריקאיות
קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:בוגרות אוניברסיטת אינדיאנה בבלומינגטון
קטגוריה:בוגרי אוניברסיטת אינדיאנה בבלומינגטון
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
טניס נכים

משחק טניס בכסאות גלגלים במסגרת טורניר וימבלדון לנכים, 2005
הספורטאי הצרפתי סטפן אודה על כיסא גלגלים שעוצב לטניסאי קטוע רגל
טניס בכיסאות גלגלים הוא ענף ספורט נכים, הדומה לטניס למעט היותו משוחק בידי שחקנים היושבים בכיסאות גלגלים.

טניס הנכים הוא אחד מענפי תחרויות המשחקים הפאראלימפיים ומשוחק גם במסגרת טורנירי גראנד סלאם. בטורנירים ישנה חלוקה למשחקי גברים ומשחקי נשים וחלוקה לרמות נכות: קלה וקשה (נקראת גם קוואד).

==היסטוריה==
בשנת 1976 נפצע בראד פארקס, אז פעלולן סקייטבורד בן 18, ונותר משותק. במהלך תקופת השיקום פגש את ג'ף מיננבארקר, שהיה אתלט נכה גם הוא, יחד החלו השניים לפתח את חוקי המשחק ולהפיצו. בשנת 1980 הוקמה בארצות הברית התאחדות טניס הנכים הלאומית (National Foundation of Wheelchair Tennis) בה כיהן פארקס כחבר בדירקטוריון. הם הקימו סבב של עשרה טורנירי טניס נכים ברחבי ארצות הברית הכולל גם את אליפות ארצות הברית הפתוחה בטניס בכיסאות גלגלים, בה התכבד פארקס להיות האלוף הראשון מבין 70 מתחרים.

בשנת 1986 שוחק לראשונה טורניר אליפות צרפת הפתוחה בכיסאות גלגלים ובשנת 1987 התקיים לראשונה טורניר במסגרת משחקי סטוק מנדוויל. בשנת 1992 התקיים לראשונה טורניר טניס הנכים לראשונה במסגרת המשחקים הפאראלימפיים במסגרת של ארבעה טורנירים (שני טורנירים לגברים – יחידים וזוגות, ושני טורנירי נשים – יחידים וזוגות) ובשנת 1994 התקיים לראשונה סבב המאסטרס בכיסאות גלגלים.

אסתר פרחיר, בין הטנסאיות החזקות בעולם זכתה ב-7 מדליות זהב אולימפיות.

==ציוד==
כיסאות הגלגלים המותאמים לטניס הם כיסאות גלגלים מונעים ידנית, השונים מכיסאות הגלגלים האחרים בעיקר בזווית שבין משטח כל גלגל לרצפה. דבר זה מקנה לכיסאות יציבות אך מאלץ אותם להיות רחבים יותר מכיסאות גלגלים רגילים. לכיסאות גלגלים אלה יש שלדה ייחודית והגלגלים הקטנים שלהם מצויים, האחד (או זוג כמעט צמוד) באמצע החזית הקדמית והשני באמצע החזית האחורית. גם תכונה זו מקנה להם יציבות.

== ישראל בתחרויות ==
במאי 2023 בהדרכת עופרי לנקרי, העפילה נבחרת הקוואד (מגבלה קשה) בטניס כיסאות גלגלים לגמר אליפות העולם, המתקיימת בפורטוגל<ref></ref>

==קישורים חיצוניים==

* [https://web.archive.org/web/20120101124434/http://beta.itftennis.com/wheelchair/home.aspx אתר הפדרציה הבינלאומית לטניס נכים].
* [https://web.archive.org/web/20111118013514/http://beta.itftennis.com/wheelchair/organisation/history.aspx היסטוריית טניס הנכים] באתר הפדרציה הבין-לאומית לטניס
* [http://www.ita.co.il/news.php?list.11 טניס נכים] באתר איגוד הטניס בישראל

==הערות שוליים==

קטגוריה:משחקי כדור לנכים
קטגוריה:טניס
נוסחת ההסתברות השלמה

נוסחת ההסתברות השלמה היא אחת הנוסחאות האלמנטריות בתורת ההסתברות. היא מאפשרת לחשב הסתברות של מאורעות מסובכים, על ידי פירוק מרחב ההסתברות למרכיבים זרים, וחישוב ההסתברות בכל אחד מהם בפני עצמו. 

==הנוסחה==
במקרה הכללי ביותר מפרקים את המרחב לאיחוד זר של מאורעות <math>\ \Omega = A_1 \cup A_2 \cup \ldots \cup A_n</math> (אולי אפילו אינסופי, אך בן מנייה), ואז מתקיים <math>\ P(B) = \sum_{i} P(B|A_i) P(A_i)</math>. כאשר <math>\ P(B|A)</math>היא ההסתברות המותנית.

בגרסתה הפשוטה ביותר, הנוסחה מפרקת את מרחב ההסתברות <math>\ \Omega</math> כאיחוד של קבוצה A עם המשלימה שלה: <math>\ \Omega = A \cup A^c</math>. במקרה זה הנוסחה קובעת שלכל מאורע B מתקיים: <math>\ P(B) = P(B|A) \cdot P(A) + P(B|A^c) \cdot P(A^c)</math>.

הוכחת הנוסחה מיידית מהגדרת ההסתברות המותנית והאקסיומות של קולמוגורב למרחבי הסתברות: <math>\ \sum_i P(B|A_i) P(A_i) = \sum_i P(B \cap A_i) = P(\cup_i (B\cap A_i)) = P(B)</math> מכיוון ש-B היא איחוד זר של המרכיבים <math>\ B \cap A_i</math>.

==ראו גם==
* חוק בייס

==קישורים חיצוניים==

קטגוריה:ערכים שבהם תבנית בריטניקה אינה מתאימה
הסתברות השלמה